विमेंस की वर्ल्ड नंबर-3 जेसिका पेगुला हारीं, वर्ल्ड नंबर-2 आर्यना सबालेंका चौथे दौर में पहुंची
फ्रेंच ओपन में उलटफेर का सिलसिला जारी है। विमेंस की वर्ल्ड नंबर-3 अमेरिका की जेसिका पेगुला तीसरे दौर में हार कर बाहर हो गई हैं। वहीं वर्ल्ड नंबर-2 आर्यना सबालेंका और मेंस में नोवाक जोकोविच चौथे दौर में प्रवेश कर लिया है। जेसिका पेगुला कोRoland-Garros - The 2023 Roland-Garros French Open
फ्रेंच ओपन में उलटफेर का सिलसिला जारी है। विमेंस की वर्ल्ड नंबर-3 अमेरिका की जेसिका पेगुला तीसरे दौर में हार कर बाहर हो गई हैं। वहीं वर्ल्ड नंबर-2 आर्यना सबालेंका और मेंस में नोवाक जोकोविच चौथे दौर में प्रवेश कर लिया है।
जेसिका पेगुला को बेल्जियम की एलिसे मर्टेंस ने तीसरे दौर में 6-1, 6-3 से हरा कर फ्रेंच ओपन से बाहर का रास्ता दिखा दिया है। वहीं वर्ल्ड नंबर-2 आर्यना सबालेंका चौथे दौर में प्रवेश कर लिया। तीसरे दौर के मुकाबले में उन्होंने रूस की कामिला राखिमोवा को सीधे सेटों में 6-2, 6-2 से पराजित किया।
जोकोविच 14वीं बार फ्रेंच ओपन के चौथे दौर में पहुंचे
वहीं मेंस में नोवाक जोकोविच 14वीं बार फ्रेंच ओपन के चौथे दौर में पहुंच गए हैं। उन्होंने 29वीं सीड एलेंजांद्रो डेविडोविच फोकिना को 7-6(4), 7-6(5), 7-6(5) से हराया। 3 घंटे 36 मिनट तक चले इस मुकाबले में जोकोविच को जीतने के लिए काफी मशक्कत करनी पड़ी। शुरुआती 2 सेंटों में फोकिना ने जोकोविच को कड़ी टक्कर दी।
फोकिना 6-7, 6-7 के काफी नजदीकी अंतर से हारे। वहीं पहला सेट ही करीब 85 मिनट तक चला। जोकोविच ने अब प्री-क्वार्टरफाइनल में एंट्री कर ली है, जहां उनका मुकाबला पेरू के जुआन पाब्लो वारिलास या पौलेंड के हुबेर्ट हुर्काज से होगा।
जोकोविच के पास नडाल का रिकॉर्ड तोड़ने का मौका
वर्ल्ड रैंकिंग में नंबर-1 रह चुके नोवाक जोकोविच के पास सबसे ज्यादा ग्रैंड स्लैम जीतने में राफेल नडाल को पीछे छोड़ने का मौका है। दोनों ने अब तक बराबर 22-22 ग्रैंड स्लैम खिताब जीते हैं। नडाल चोट की वजह से फ्रेंच ओपन से बाहर हैं। ऐसे में जोकोविच अगर फ्रेंच ओपन को जीत लेते हैं तो वह नडाल को पीछे छोड़ सकते हैं।